**\*\*\*Nu mă crede de voi spune**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mă crede de voi spune

Azi că vremea mi-e amară -

Orice clipă e-o minune

Într-o zi de primăvară.

Iar de-oi geme ore grele

Noaptea, n-asculta tristețea,

Nu pot ploile de stele

Ca să piardă frumusețea.

Seară că e, dimineață

De oftez nu-mi da crezare:

Uimitoare este viața

Întrecând orice visare.

Nu-mi privi măcar și-odată

Portativul de suspine

Căci îmi este soarta dată

Fericită lângă tine.

Victor Bragagiu